
A kurzus során a hallgatók a média tanulmányozásának egyik aktuális megközelítési módjával, a média geopolitikájának különféle kutatási területeivel ismerkedhetnek meg.
A médiumok leképezik a geopolitikai változásokat, miközben egyúttal ezen változások aktorai is (a Global Media nagy vállalatai, diplomácia, katonai konfliktusok, cyberháború, médiavárosok, smart city-k...). A média geopolitikája egyfelől azt vizsgálja, hogy egy adott területen a média aktorai között milyen konfliktusok azonosíthatók, másfelől pedig azt, hogy ezen konfliktusokat milyen módon reprezentálja a média.
A félév első felében áttekintjük e megközelítési mód különféle területeit. Ezt a részt egy zárthelyi dolgozat zárja, amely számonkéri az elsajátított ismereteket. A félév második felében pedig filmek elemzésével vizsgáljuk a reprezentációkat. A filmelemző órákat a hallgatók kiselőadásai vezetik be, amelyekre a félév elején meghatározott szempontok szerint kell felkészülniük.
 
Követelmények, feladatok
Az értékelés alapja:
-   zárthelyi dolgozat, a kötelező szakirodalom ismerete,
-   kiselőadás megtartása, csoportmunka,
-   az órai munkában és való aktív részvétel,
-   a projektfeladatok adott határidőre történő elkészítése
 
Témakörök
2026. 09. 08. – A félévi feladatok megbeszélése
2026. 09. 15. – A média geopolitikája
2026. 09. 22. – Európa, Amerika, Ázsia – régi és új központok
2026. 09. 22. – A médiumok és a területek globalizációja, smart city-k, médiavárosok
2026. 10. 06. – Médiumok és rivális területek
2026. 10. 13. - Média és diplomácia
2026 10. 27. – Kábítószerkereskedelem, geopolitika, médiareprezentációk
2026. 11. 03. – zárthelyi dolgozat
2026. 11. 11.– A klasszikus amerikai tömegkultúra terméke és reprezentációja: Orson Welles: Aranypolgár
2026. 11. 17. – Az európai (tömeg)kultúra terméke és reprezentációja: Federico Fellini: Édes élet
2026. 11. 24. – Kábítószerkereskedelem és film: Steven Soderberg: Traffic
2026. 12. 01. – A dél-koreai film: Bong Joon Ho: Élősködők
2026. 12. 08. – Félévzárás

